CELEX: 62010TN0070
Language: et
Date: 2010-02-19 00:00:00
Title: Kohtuasi T-70/10: 19. veebruaril 2010 esitatud hagi — Feralpi versus komisjon

17.4.2010   
            
            
               ET
            
            
               Euroopa Liidu Teataja
            
            
               C 100/61
            
         19. veebruaril 2010 esitatud hagi — Feralpi versus komisjon
   (Kohtuasi T-70/10)
   2010/C 100/91
   Kohtumenetluse keel: itaalia
   
      Pooled
   
   
      Hageja: Feralpi Holding SpA (Brescia, Itaalia) (esindaja: advokaadid G. Roberti ja I. Perego)
   
      Kostja: Euroopa Komisjon
   
      Hageja nõuded
   
   
               —
            
            
               tühistada vaidlustatud otsus,
            
         
               —
            
            
               tühistada vaidlustatud otsusega määratud trahv või vähendada trahvisummat,
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Feralpi Holding esitab oma hagi toetuseks järgmised väited.
   
               —
            
            
               On rikutud kollegiaalsuse põhimõtet, kuna komisjon ei esitanud volinike kolleegiumile vaidlustatud otsuse teksti koos vajalikke faktiliste ja õiguslike asjaoludega.
            
         
               —
            
            
               On tehtud viga õigusliku aluse määratlemisel. Hageja märgib selle kohta, et komisjonil ei olnud õigust võtta vaidlustatud otsuse — milles tuvastatakse ESTÜ artikli 65 rikkumine — aluseks määrust nr 1/2003 (1), kuna ESTÜ asutamislepingu kehtivus oli lõppenud.
            
         
               —
            
            
               On rikutud kaitseõigusi. Hageja märgib, komisjon ei saatnud talle vastuväiteteatist ega võimaldanud tal oma kaitseõigusi kasutada. Peale selle määras komisjon Feralpi Holdingule ebamõistlikud tähtajad ning ei võimaldanud tal dokumentidega tutvuda.
            
         
               —
            
            
               Süüdistamiskriteeriumide rikkumine. Hageja sõnul süüdistas komisjon rikkumises ekslikult Feralpi Holdingut, võtmata arvesse äriühingus vahepeal tehtud struktuurilisi muudatusi.
            
         
               —
            
            
               Hageja kinnitab veel, et kuna komisjon ei võtnud arvesse, et betooni sarrusvardad ja muud terasetööstuses toodetavad tooted, nagu talad ja sõrestikud, on omavahel asundatavad, siis tegi komisjon hindamisvea asjaomase turu määratlemisel ning eiras põhjendamatult selle ühenduse mõõdet.
            
         
               —
            
            
               Lisaks kinnitab hageja, et komisjon kvalifitseeris vaidlustatud otsuses analüüsitud rikkumised ühenduse konkurentsieeskirjade üheks, keeruliseks ja vältavaks rikkumiseks ning väitis, et Feralpi Holding osales selles rikkumises; sellega rikkus komisjon ESTÜ artiklit 65 ja hindas fakte valesti.
            
         
               —
            
            
               Lõpuks kinnitab hageja, et kostja tegi vea trahvisumma kindlaksmääramisel.
            
         
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003 L 1, lk 1; ELT eriväljaanne 08/02, lk 205).